
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava III 25Exre/7/2026 1326200078 19. 01. 2026 JUDr. Evelyn Neglia ECLI:SK:MSBA3:2026:1326200078.1
Uznesenie Mestský súd Bratislava III vo veci konania o zosúladenie údajov v obchodnom registri so skutočným právnym stavom obchodnej spoločnosti Baujob s.r.o., Šalviova 40, 821 01 Bratislava - mestská časť Ružinov, IČO: 52 879 861, takto rozhodol: I. Súd pri obchodnej spoločnosti Baujob s.r.o., Šalviova 40, 821 01 Bratislava - mestská časť Ružinov, IČO: 52 879 861, zapísanej v obchodnom registri Mestského súdu Bratislava III, oddiel: Sro 144744/B začína konanie o zosúladenie údajov zapísaných v obchodnom registri. II. Súd pri obchodnej spoločnosti Baujob s.r.o., Šalviova 40, 821 01 Bratislava - mestská časť Ružinov, IČO: 52 879 861, zapísanej v obchodnom registri Mestského súdu Bratislava III, oddiel: Sro 144744/ B, vymazáva z obchodného registra v časti: VII. Štatutárny orgán: konatelia Meno a priezvisko: Peter Ďuriš Bydlisko: Názov ulice: S.Názov obce: B. PSČ: XXX XX Štát: Slovenská republika Dátum narodenia: XX.XX.XXXX Rodné číslo: XXXXXX/XXXX Vznik funkcie: 18.02.2020 Zánik funkcie: 05.09.2025 III. Súd ukladá obchodnej spoločnosti Baujob s.r.o., Šalviova 40, 821 01 Bratislava - mestská časť Ružinov, IČO: 52 879 861 povinnosť zaplatiť súdny poplatok vo výške 50.- Eur v lehote 3 dní od doručenia tohto uznesenia. odôvodnenie: 1. Tunajšiemu súdu bolo doručené rozhodnutie Daňového úradu Nitra, pobočka Nové Zámky č. 101179572/2025, zo dňa 27.03.2025, právoplatné a vykonateľné dňa 05.09.2025, ktorým bola podľa § 157a odsek 1 písm. b) a odseku 2 zákona č. 563/2009 Z. z. v znení neskorších predpisov vylúčená fyzická osoba: Peter Ďuriš, dátum nar. XX.XX.XXXX, rodné číslo: XXXXXX/XXXX., S., Slovenská republika. Preverením v registri diskvalifikácii registrový súd zistil, že doba vylúčenia trvá od 05.09.2025 do 05.09.2028. 2. Mestský súd Bratislava III je príslušný registrový súd (ďalej len „registrový súd“) v konaní o zosúladenie údajov v obchodnom registri so skutočným právnym stavom podľa § 278 písm. b) zákona č. 161/2015 Z. z. Civilný mimosporový poriadok v príslušnom znení (ďalej len „Cmp“).
3. Podľa § 289 Cmp konaním o zosúladenie údajov sa má dosiahnuť zhoda zápisu v obchodnom registri so skutočným právnym stavom inak, ako na základe návrhu na zápis údajov do obchodného registra. 4. Podľa § 291 odsek 1 Cmp ak sa konanie o zosúladenie údajov začína bez návrhu, registrový súd v uznesení o začatí konania uvedie, aké údaje majú byť do obchodného registra zapísané. 5. Podľa § 291 odsek 2 Cmp súdy a iné orgány vždy upozornia registrový súd na nezhodu medzi skutočným právnym stavom a stavom zápisu v obchodnom registri, ak tieto skutočnosti zistia pri svojej činnosti. 6. Podľa § 292 odsek 1 Cmp účastníkmi konania o zosúladenie údajov sú navrhovateľ, zapísaná osoba a osoba, ktorej údaje majú byť do obchodného registra zapísané alebo z obchodného registra vymazané. 7. Podľa § 294 odsek 1 Cmp návrh na začatie konania alebo uznesenie o začatí konania doručí registrový súd účastníkom a vyzve ich, aby sa vyjadrili, či s vykonaním zápisu údajov do obchodného registra súhlasia, alebo aby uviedli skutkové tvrdenia alebo právne dôvody, ktoré bránia vykonaniu zápisu. 8. Podľa § 294 odsek 2 Cmp registrový súd nepostupuje podľa odseku 1, ak je predmetom konania oprava chýb v písaní a počítaní alebo iných zrejmých nesprávností. 9. Podľa § 297 odsek 1 Cmp súd rozhoduje uznesením. 10. Podľa ust. § 297 ods. 2 Cmp zápis údajov do obchodného registra vykoná registrový súd v deň vydania uznesenia. 11. Podľa § 24 Cmp konanie je začaté doručením návrhu na začatie konania súdu alebo vydaním uznesenia o začatí konania. 12. Pred rozhodnutím vo veci registrový súd nedoručoval uznesenie o začatí konania účastníkom konania a nevyzval ich, aby sa vyjadrili, či s vykonaním zápisu údajov do obchodného registra súhlasia, alebo aby uviedli skutkové tvrdenia alebo právne dôvody, ktoré bránia vykonaniu zápisu a to aj vzhľadom na zásadu hospodárnosti a rýchlosti mimosporového konania (podľa článku 12 Základných zásad Civilného mimosporového poriadku). Pre záver o potrebe zosúladiť údaje zapísané v obchodnom registri so skutočným právnym stavom nebolo potrebné získať vyjadrenie účastníkov konania, nakoľko podľa § 13a ods. 3 zákona č. 513/1991 Zb. Obchodného zákonníka právoplatnosťou rozhodnutia o vylúčení prestáva byť vylúčený zástupca členom štatutárneho orgánu, členom dozorného orgánu, vedúcim organizačnej zložky podniku, vedúcim podniku zahraničnej osoby, vedúcim organizačnej zložky podniku zahraničnej osoby alebo prokuristom vo všetkých obchodných spoločnostiach a družstvách. Právne následky uloženého trestu nie je možné ovplyvniť vyjadreniami účastníkov podľa § 294 CMP. 13. O povinnosti zaplatiť súdny poplatok súd rozhodol v zmysle § 298 ods. 2 zák. Z. z. CMP.
č. 161/2015
14. Vzhľadom k tomu, že z obsahu súdneho spisu má registrový súd za preukázané, že pri spoločnosti Baujob s.r.o., Šalviova 40, 821 01 Bratislava - mestská časť Ružinov, IČO: 52 879 861 je potrebné dosiahnuť zhodu zápisu v obchodnom registri so skutočným právnym stavom, súd rozhodol o výmaze konateľa spoločnosti Baujob s.r.o.: Peter Ďuriš. Poučenie: Proti tomuto uzneseniu vo výroku I. a III. odvolanie nie je prípustné. Proti výroku II. uznesenia možno podať odvolanie do 15 dní odo dňa jeho doručenia.
V odvolaní sa popri všeobecných náležitostiach, akými sú ktorému súdu je určené, kto ho robí, ktorej veci sa týka, čo sa ním sleduje, podpis, a ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania, uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci.

Zdroj: KAUZIS.SK – https://www.kauzis.sk/judikatura/r/ECLI:SK:MSBA3:2026:1326200078.1 (dáta aktuálne k 12. 11. 2026). Záväzné je znenie zverejnené súdom.




